Pietro Mascagni

Pietro Antonio Stefano Mascagni (født 7. desember 1863 i Livorno i Toscana, død 2. august 1945 i Roma) var en italiensk komponist og dirigent som ved siden av Ruggero Leoncavallo og Giacomo Puccini er en av de viktigste representantene for verismo-operaen.

Liv og virke

Bakgrunn
Pietro Mascagns far var baker. Pietro skulle mot egen vilje, men etter farens ønske, studert til å bli jurist. Men hans onkel adopterte ham, og lot ham begynne å studere musikk. Faren forsonte seg med dette valget ettersom sønnen nokså snart hadde stor fremgang med sine verker.

Han var elev til Amilcare Ponchielli og Michele Saladino ved musikkonservatoriet i Milano.

Komponist
Pietro Mascagnis mest kjente verk, operaen Cavalleria rusticana, vant den milanesiske musikkforleggeren Edoardo Sonzognos konkurranse for unge italienske komponister som ikke hadde hatt noen operaoppføringer og ble en av operahistoriens største suksesser etter uroppføringen på Teatro Costanzi i Roma i 1890. Librettoen er basert på Giovanni Vergas veristiske novelle/skuespill med samme navn, og Mascanis opera regnes som den første innen verismosjangeren.

Også Mascagnis operaer L'Amico Fritz og Iris nøt stor popularitet i Europa.

Til sammen skrev Mascagni femten operaer, én operette og flere orkester- og korverker, foruten sanger og klavermusikk. Han opplevde stor suksess i sin samtid, både som komponist og dirigent.

Mascagni gjentok aldri seg selv i sine verker. Det kan finnes mange ulike stilarter i Mascagnis operaer: den sterke sicilianske følelse i Cavalleria rusticana, den asiatiske stemning i Iris, idyllen i L'Amico Fritz, det franske lydbilde i Isabeau, den krasse verismen i Il Piccolo Marat. Mascagni kunne tilpasse sitt veristiske uttrykk efter det dramatiske behov.

Mascagnis operaer 

 Cavalleria rusticana (17. mai 1890 Teatro Costanzi, Roma) – libretto, libretto
 L'amico Fritz (31. oktober 1891 Teatro Costanzi, Roma) – libretto
 I Rantzau (10. november 1892 Teatro La Pergola, Firenze)
 Guglielmo Ratcliff (16. februar 1895 Teatro alla Scala, Milano), komponert mellom 1885 og de tidlige 1890-årene – libretto
 Silvano (25. mars 1895 Teatro alla Scala, Milano)
 Zanetto (2. mars 1896 Liceo Musicale, Pesaro) – libretto
 Iris (22. november 1898 Teatro Costanzi, Roma) – libretto
 Le maschere (17. januar 1901 Teatro Carlo Felice, Genova – Teatro Regio, Torino – Teatro alla Scala, Milano – Teatro La Fenice, Venezia – Teatro Filarmonico, Verona – Teatro Costanzi, Roma)
 Amica (16. mars 1905, Monte Carlo) – libretto
 Isabeau (2. juni 1911 Teatro Coliseo, Buenos Aires)
 Parisina (15. desember 1913 Teatro alla Scala, Milano) – libretto
 Lodoletta (30. april 1917 Teatro Costanzi, Roma) – libretto
 Sì (13. desember 1919 Teatro Quirino, Roma), operette
 Il piccolo Marat (2. mai 1921 Teatro Costanzi, Roma)
 Pinotta (23. mars 1932 Casinò, San Remo), etter kantaten In filanda (1881)
 Nerone (16. januar 1935 Teatro alla Scala, Milano), musikken skrevet mellom 1890-årene og 1930-årene

Referanser

Litteratur 
 Virgilio Bernardoni: MASCAGNI, Pietro, Dizionario Biografico degli Italiani - bind 71 (2008)
 Alan Mallach: Pietro Mascagni and his Operas, Boston 2002
 Alan Mallach:  The Autumn of Italian Opera. From Verismo to Modernism 1890–1915, Boston 2007

Eksterne lenker 
 
 
 }
 
 
 
 
 

Italienske komponister
Romantiske komponister
Operakomponister
Italienske dirigenter
Personer fra Livorno
20. århundres komponister